แนวโน้ม SET เช้าแกว่งลง กังวลศก.สหรัฐถดถอย-น้ำมันร่วงกดดัน
นักวิเคราะห์ฯคาดตลาดหุ้นไทยวันนี้แกว่งไซด์เวย์อิงแดนลบ จากความกังวล Recession ของสหรัฐฯ และเฟดเดินหน้าขึ้นดอกเบี้ยต่อ อีกทั้งราคาน้ำมันร่วงกดดันหุ้นกลุ่มพลังงาน พร้อมให้แนวต้าน 1,635-1,640 จุด แนวรับ 1,615-1,620 จุด
นักวิเคราะห์ฯคาดตลาดหุ้นไทยวันนี้แกว่งไซด์เวย์อิงแดนลบ จากความกังวล Recession ของสหรัฐฯ และเฟดเดินหน้าขึ้นดอกเบี้ยต่อ อีกทั้งราคาน้ำมันร่วงกดดันหุ้นกลุ่มพลังงาน พร้อมให้แนวต้าน 1,635-1,640 จุด แนวรับ 1,615-1,620 จุด
7 ธ.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์อิงแดนลบ ตามทิศทางเดียวกับตลาดหุ้นอื่นในภูมิภาคที่เปิดมาเช้านี้ปรับตัวลง ซึ่งเป็นการพักฐานต่อเนื่อง โดยยังมีปัจจัยกดดันจากความกังวลภาวะเศรษฐกิจสหรัฐฯถดถอย (Recession) ประกอบกับการขึ้นอัตราดอกเบี้ยของธนาคารกลางสหรัฐฯ (เฟด) ยังมีแนวโน้มขึ้นต่อเนื่อง หลังจากที่ตัวเลขดัชนี PMI ภาคบริการของสหรัฐฯยังออกมาดี
นอกจากนี้ยังมีปัจจัยกดดันจากราคาน้ำมันที่ปรับตัวลง ทำให้เข้ากดดันต่อหุ้นกลุ่มพลังงานและดัชนีได้ อย่างไรก็ตามลุ้นในวันนี้ว่าจีนจะมีการประกาศมาตรการผ่อนคลายการควบคุมโควิด-19 ออกมาอย่างไร ซึ่งจะช่วยหนุนภาพรวมของตลาดหุ้นได้ พร้อมให้แนวต้าน 1,635-1,640 จุด แนวรับ 1,615-1,620 จุด